# อะควาไลน์อ่าวโตเกียว
อะควาไลน์อ่าวโตเกียว  หรือ ทางด่วนข้ามอ่าวโตเกียว  เป็นทางด่วนที่ประกอบด้วยสะพานและอุโมงค์เป็นหลักที่ทอดข้ามอ่าวโตเกียวในประเทศญี่ปุ่น โดยเชื่อมระหว่างนครคาวาซากิในจังหวัดคานางาวะ กับนครคิซาราซุในจังหวัดชิบะ และเป็นส่วนหนึ่งของทางหลวงแผ่นดินหมายเลข 409 มีระยะทางรวม 23.7 กิโลเมตร ประกอบด้วยสะพานยาว 4.4 กิโลเมตร และอุโมงค์ใต้อ่าวยาว 9.6 กิโลเมตร ซึ่งถือเป็นอุโมงค์ใต้น้ำที่ยาวเป็นอันดับ 4 ของโลก

 ภาพรวม 
ทางด่วนสายนี้มีเกาะเทียมที่มีชื่อว่า "อูมิโฮตารุ"  ซึ่งเป็นจุดเชื่อมต่อระหว่างส่วนสะพานและส่วนอุโมงค์ และเป็นจุดพักรถที่มีร้านค้า ร้านอาหาร และสิ่งอำนวยความสะดวกเพื่อความบันเทิง นอกจากนี้ ยังมีหอคอยอันโดดเด่นที่ตั้งตระหง่านอยู่เหนือกลางอุโมงค์ที่มีชื่อว่า "คาเซะโนะโท" (の, "หอคอยแห่งสายลม") ทำหน้าที่ส่งลมเข้าสู่อุโมงค์ โดยระบบระบายอากาศของอุโมงค์นี้ขับเคลื่อนด้วยลมที่พัดอยู่ตลอดเวลาในบริเวณอ่าว

อะควาไลน์อ่าวโตเกียวช่วยลดเวลาการเดินทางระหว่างจังหวัดชิบะและจังหวัดคานางาวะ ซึ่งเป็นพื้นที่อุตสาหกรรมสำคัญที่สำคัญสองแห่ง จาก 90 นาทีเหลือเพียง 15 นาที และยังช่วยลดเวลาเดินทางจากโตเกียวและจังหวัดคานางาวะไปยังสถานที่พักผ่อนริมทะเลทางตอนใต้ของคาบสมุทรโบโซ โดยก่อนเปิดให้บริการ การเดินทางในเส้นทางนี้นั้นต้องเดินทาง 100 กิโลเมตร อ้อมอ่าวโตเกียวและผ่านใจกลางโตเกียว

จุดประสงค์ของอะควาไลน์คือการเปลี่ยนเส้นทางการจราจรให้ห่างจากใจกลางโตเกียว แต่ด้วยค่าผ่านทางที่สูงจึงทำให้ปริมาณการจราจรในใจกลางกรุงโตเกียวลดลงเพียงเล็กน้อยเท่านั้น

ปัจจุบันมีบริการรถโดยสารประจำทางหลายสายที่ใช้เส้นทางอะควาไลน์อ่าวโตเกียว ได้แก่ สายจากสถานีรถไฟโตเกียว สถานีรถไฟโยโกฮามะ สถานีรถไฟคาวาซากิ สถานีรถไฟชินางาวะ สถานีรถไฟชิบูยะ สถานีรถไฟชินจูกุ และท่าอากาศยานฮาเนดะ ไปยังคิซาราซุ คิมิตสึ สถานีรถไฟนางาอูระ อิจิฮาระ โมบาระ โทงาเนะ คาโมงาวะ คัตสึอูระ และทาเตยามะ

 ประวัติศาสตร์ 
ถนนสายนี้เป็นหนึ่งในโครงการใหญ่สุดท้ายของญี่ปุ่นในคริสต์ศตวรรษที่ 20 โดยสร้างขึ้นด้วยเงินทุน 1.44 ล้านล้านเยน (11,200 ล้านดอลลาร์สหรัฐ) และเปิดใช้งานเมื่อวันที่ 18 ธันวาคม ค.ศ. 1997 โดยเจ้าชายนารูฮิโตะ มกุฎราชกุมารแห่งญี่ปุ่นในขณะนั้น และเจ้าหญิงมาซาโกะ มกุฎราชกุมารีแห่งญี่ปุ่นในขณะนั้น หลังจากใช้เวลาวางแผน 23 ปีและก่อสร้างนาน 9 ปี ถนนสายนี้ได้รับการออกแบบขึ้นในช่วงภาวะเศรษฐกิจฟองสบู่ในช่วงปลายคริสต์ทศวรรษ 1980

เมื่อถึงเวลาเปิดให้บริการ ถนนสายนี้มีค่าธรรมเนียมผ่านทางสูงที่สุดในญี่ปุ่น โดยมีค่าผ่านทางเที่ยวเดียวอยู่ที่ 5,050 เยน หรือ 334 เยนต่อกิโลเมตร เนื่องด้วยค่าผ่านทางที่สูง จึงมีนักวิเคราะห์คาดว่าปริมาณการจราจรจะน้อยกว่าที่บริษัททางหลวงแห่งประเทศญี่ปุ่น (Japan Highway Public Corporation) ซึ่งเป็นผู้ให้บริการถนนสายนี้คาดการณ์ไว้ที่ 25,000 คัน

 ค่าผ่านทาง 
ค่าผ่านทางแบบเงินสดของการเดินทางเที่ยวเดียวบนอะควาไลน์ สำหรับรถยนต์ขนาดปกติจะอยู่ที่ 3,140 เยน (สำหรับเคคาร์อยู่ที่ 2,510 เยน) อย่างไรก็ตาม หากใช้ระบบ ETC (ระบบเก็บค่าผ่านทางอิเล็กทรอนิกส์) ค่าผ่านทางสำหรับรถยนต์ขนาดปกติจะอยู่ที่ 2,320 เยน (สำหรับเคคาร์อยู่ที่ 1,860 เยน) ค่าผ่านทางระบบ ETC จะลดลงเหลือ 1,000 เยนในวันเสาร์-อาทิตย์ และวันหยุดนักขัตฤกษ์ โดยทั่วไป ค่าผ่านทางของทั้งสองทิศทางจะถูกเก็บที่ด่านเก็บเงินค่าผ่านทางที่ตั้งขวางทางด่วนบริเวณใกล้กับปลายทางด้านคิซาราซุ

+ตารางค่าธรรมเนียมผ่านทางของอะควาไลน์อ่าวโตเกียว(ชุมทางต่างระดับคาวาซากิอูกิชิมะ–ทางแยกต่างระดับคิซาราซุคาเนดะ)ประเภทรถค่าธรรมเนียมผ่านทางส่วนลดพิเศษETC Aqua-Lineส่วนลด ETC Pilot Test(ตั้งแต่กรกฎาคม ค.ศ. 2009)รถยนต์ธรรมดา3,140JPY2,320JPY800JPYรถยนต์ขนาดกลาง3,770JPY2,780JPY960JPYรถยนต์ขนาดใหญ่5,190JPY3,830JPY1,320JPYรถยนต์ขนาดใหญ่พิเศษ8,640JPY6,380JPY2,200JPYเคคาร์ และจักรยานยนต์2,510JPY1,860JPY640JPY

 ภาพ